《王昭君》
清代·李锴

凤皇虽为媒，鸩鸟能閒之。美人在宫中，衾枕宁自移。

艳色自骄矜，安怪它人为。当轩拜天子，流光耀前墀。

所愿在一见，去去无所辞。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。